Lav et referat af nedenstående tekst:

Tekst:
Normalt plejer Mors at summe af liv i slutningen af august. Sidste år deltog 30.000 mennesker i det store årlige Kulturmøde, der bedst kan beskrives som kulturens svar på politikernes Folkemøde på Bornholm. Men ligesom alle sommerens andre store festivaler, har corona'en også fået ram på Kulturmødet, og folkefesten er i år erstattet af digitale debatter. Det ville en gruppe unge dog ikke finde sig i, og derfor har de skabt deres egen lille mini-udgave af Kulturmødet ved gymnasiet på Mors. - Det er vigtigt at få skabt et fedt miljø, og det er vigtigt at morsingboere og andre får mulighed for at mærke lidt af den her stemning, selvom landet delvist stadig et lukket ned på mange måder, siger Malte Houe, der fik ideen til det alternative kulturmøde. Fokus på kultur for unge 'Ung Kult Camp' hedder det alternative Kulturmøde. Her er der fokus på kultur for unge, af unge. Der er blandt andet koncerter, teaterforestillinger, stand-up, poetryslam og selvfølgelig debatter og samtaler. Fredag kan man blandt andet opleve skuespilleren Thure Lindhardt, og lørdag er der koncert med X Factor-deltageren Lucy Mardou, der bor i Thy-lejren. - Vi mangler Kulturmødet. Det er en rigtig stor del af kulturlivet på Mors, og der er rigtig mange, der glæder sig rigtig meget til det. Så er det bare nederen, at det ikke er der, og det hjælper på dét problem, at der nok ikke er særlig mange, der vil logge ind på det virtuelle, siger Mette Marie Seerup, der er én af deltagerne i 'Ung Kult Camp. Kultur er ikke kun for store byer Manden bag 'Ung Kult Camp' hedder Malte Houe. Mange kender ham måske som en tredjedel af filmsselskabet Houe Film, som TV MIDTVEST tidligere har fulgt i programserien 'Danmarks Yngste Filmselskab'. Udover at lave film er Malte Houe også formand i den nystartede forening 'Ung Kult', der arbejder på at skabe kulturelle aktiviteter for unge på Mors. - Det er rigtig vigtigt for unge, at have noget kultur, de kan se sig selv i. Det er også derfor, at jeg tror på de her projekter, som er 100 % ungedrevet. Jeg tror også, at vi som samfund har brug for det, især i mindre kommuner som Morsø Kommune. Der er brug for, at kultur for unge ikke kun sker i de store byer, siger Malte Houe.

Referat:
En gruppe unge har skabt en mini-udgave af Kulturmødet på Mors, da det rigtige er ramt af corona-nedlukning.